Emily Dickinson
Emily Elizabeth Dickinson (Emili Elizabet Dikinson) (Amherst, Massachusetts, 10. decembra 1830. - 15. maja 1886.) je američka pjesnikinja. Smatra se jednom od najvećih američkih pjesnikinja. Kao djevojka zbog zdravstvenih problema veći dio vremena provodi u kući neprestano čitajući knjige i pišući pjesme. Za svog života objavila je samo 7 pjesama, ali nakon njene smrti među njenim privatnim stvarima pronalaze kolekciju od preko 1000 pjesama od kojih mnoge nisu bile završene. Njene pjesme odlikuju se prepoznatljivim, unikatnim stilom, sa nevjerovatnim darom za riječi, objedinjujući kombinaciju profinjenog osjećaja i vrhunskog intelekta. Inspiraciju za svoja djela pronalazila je u Bibliji, Shakespearovim djelima i klasičnoj mitologiji. Umrla je u 56. godini života, 15. maja 1886 godine. Kompletirana i uređena kolekcija svih njenih pjesama prvi put je objavljena 1890. godine u Bostonu četiri godine poslije njene smrti.